หุ้น5มี.ค.พักฐานร่วง7จุด
หุ้นไทย5มี.ค.พักฐานดัชนีร่วง ปิด 1,157.95 จุด ลดลง 7.20 จุด มูลค่าซื้อขาย 25,238.99 ล้านบาท
5 มี.ค. 2555

หุ้นไทย5มี.ค.พักฐานดัชนีร่วง ปิด 1,157.95 จุด ลดลง 7.20 จุด มูลค่าซื้อขาย 25,238.99 ล้านบาท 




นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ภาพรวมตลาดหุ้นอยู่ในช่วงพักฐาน ซึ่งจะเป็นลักษณะนี้อีก 1-2 วัน บริเวณ 1,160-1,170 จุด หรือบวก-ลบได้อีกเล็กน้อย อาจลงไปถึง 1,150 จุด โดยตลาดขาดปัจจัยใหม่กระตุ้นและหุ้นหลายตัวอยู่ในช่วงการขึ้น XD ปันผล 
สำหรับการอ่อนตัวของดัชนี นายปริญทร์ แนะนำเป็นโอกาสของนักลงทุนระยะกลางถึงระยะยาว ในการเข้าซื้อ 
นายปริญทร์ กล่าวอีกว่า บล.เคทีบี ได้ปรับเป้าหมายดัชนีระยะยาวปีนี้จากเดิม 1,173 จุด ขึ้นไปอีก เนื่องจากมองเห็นการฟื้นตัวของเศรษฐกิจและผลประกอบการบริษัทจดทะเบียนที่แข็งแกร่ง จากผลประกอบการไตรมาส 4 / 2554 ที่สะท้อนรับวิกฤตน้ำท่วมไปเรียบร้อยแล้ว  ทำให้ต่างชาติที่มองเห็นการฟื้นตัวดังกล่าวเข้ามาซื้อสะสมหุ้นในเดือนกุมภาพันธ์ต่อเนื่องถึงเดือนมีนาคม
สำหรับหลักทรัพย์ที่มีมูลค่าซื้อขายสูงสุด 5 อันดับแรก คือ 
1. PTT        ปิดที่     358  บาท        ลดลง 7  บาท         มูลค่าการซื้อขาย 1.400.12 ลบ.
2.  IVL        ปิดที่     39.25 บาท       เพิ่มขึ้น 0.50 บาท     มูลค่าการซื้อขาย 1,358.25 ลบ.
3. PTTGC    ปิดที่     74.50 บาท       เพิ่มขึ้น 0.75 บาท      มูลค่าการซื้อขาย 1,140.78 ลบ.
4.  CPF        ปิดที่      36.75 บาท        ลดลง 0.50 บาท        มูลค่าการซื้อขาย 918.77 ลบ.          
5. JAS          ปิดที่     2.64 บาท         เพิ่มขึ้น 0.08 บาท       มูลค่าการซื้อขาย 839.70 ลบ.